કાશ્મીરના ડેપ્યુટી ગ્રાન્ડ મુફ્તીએ બીજા પાક.ની માગ કરી\nનાસિર ઉલ ઇસ્લામ માને છે કે ભારતમાં મુસ્લિમો સાથે ભેદભાવ થઈ રહ્યો છે

મંગળવાર (30 જાન્યુઆરી 2018)ના રોજ મુફ્તી નાસિરે શ્રીનગરમાં યોજાયેલી એક પ્રેસ કૉન્ફરન્સમાં કહ્યું હતું કે હવે સમય આવી ગયો છે કે ભારતમાં રહેતા મુસ્લિમો પોતાના માટે એક અલગ દેશની માગ કરે. 

તેમણે એમ પણ કહ્યું કે મુસ્લિમોની ભારતમાં જે પરિસ્થિતિ છે, તે ખૂબ જ ખરાબ છે. 

બીબીસી સાથે વાતચીત દરમિયાન તેમણે કહ્યું, "મેં જે કહ્યું તેની પાછળ એવો ઉદ્દેશ હતો કે RSS તેમજ ભાજપ મળીને મુસ્લિમોને દેશની અંદર બીજું પાકિસ્તાન બનાવવા માટે મજબૂર કરી રહ્યા છે."

'મુસ્લિમોને બનાવવા દે બીજો દેશ'

મુફ્તી નાસિર માને છે કે ભારતના મુસ્લિમોને તકલીફ આપવામાં આવી રહી છે

મુફ્તી નાસિરે કહ્યું, "જ્યાં સુધી ભારતમાં રહેતાં મુસ્લિમોની વાત છે, 1947થી લઇને આજ દિન સુધી કેટલા આયોગની રચના થઈ, જેમાં તેમની ખરાબ પરિસ્થિતિ અંગે ચર્ચા થઈ? 

"તેઓ ગરીબી રેખા હેઠળ જીવી રહ્યા છે. ભારતના મુસ્લિમોને તકલીફ આપવામાં આવી રહી છે.

"ભારતના હિંદુ એ કહી રહ્યા છે કે ભારત મુસ્લિમોનો નહીં, હિંદુઓનો દેશ છે. 

"અમે જ્યારે ટીવી ચાલુ કરીએ છીએ તો તેમાં જોઈએ છીએ કે મુસ્લિમોને પાકિસ્તાનની હરકતો માટે જવાબદાર ગણાવવામાં આવે છે.

"બાબર અને ઔરંગઝેબને પણ પાછળ છોડ્યા નથી. અહીં સુધી તો ઠીક હતું પણ પૈગમ્બર મોહમ્મદને પણ ઘણી વખત ટીવીના કાર્યક્રમોમાં નિશાન બનાવવામાં આવ્યા છે."

તમને આ પણ વાંચવું ગમશે

તેમણે આગળ જણાવ્યું, "ગૌરક્ષાના નામે કેવી રીતે મુસ્લિમોની હત્યા થઈ રહી છે. લવ જેહાદના નામે મુસ્લિમો સાથે કેવું વર્તન થઈ રહ્યું છે. 

"ભારતમાં મુસ્લિમોને એ જ રીતે રહેવાનો હક મળવા જોઈએ, જે રીતે બીજા સમુદાયોને આપવામાં આવ્યા છે.

"તમે કહો છો કે આ દેશ હિંદુઓનો છે. તો પછી ઠીક છે. ભારતનો વધુ એક ભાગ કરી નાખો અને ભારતમાં રહેતા મુસ્લિમોને વધુ એક દેશ બનાવવા દો."

'મુસ્લિમોની જગ્યા તિહાડ જેલ'

મુફ્તી નાસિરનો સવાલ છે કે આજે 20 કરોડ મુસ્લિમો બીજો દેશ કેમ બનાવી શકતા નથી

મુફ્તી નાસિરે જણાવ્યું, "જે નિર્ણય તે સમયે મુસ્લિમોએ લીધો તે યોગ્ય નિર્ણય હતો. 

"ભારતમાં તેમની માટે કોઈ જગ્યા નથી. કોઈ પણ જગ્યાએ તેમનું મહત્ત્વ નથી. હા, એક જગ્યાએ તેમને મહત્ત્વ આપવામાં આવે છે, તે છે તિહાડ જેલ."

તેમણે જણાવ્યું કે આ નિર્ણય ભાજપ અને સંઘ પરિવારે લેવો જોઈએ કે મુસ્લિમો ક્યાં જાય. 

નાસિરે કહ્યું, "પ્રવીણ તોગડિયા, સાક્ષી મહારાજ અને બીજા નેતાઓ આવું કરવા કહી રહ્યા...\n\ntl;dr:
કાશ્મીરમાં મુસ્લિમ પર્સનલ બોર્ડના ઉપાધ્યક્ષ અને ડેપ્યુટી ગ્રાન્ડ મુફ્તી નાસિર ઉલ ઇસ્લામનું કહેવું છે કે, ભાજપ તેમજ RSS ભારતમાં રહેતા મુસ્લિમોને બીજું પાકિસ્તાન બનાવવા માટે મજબૂર કરી રહ્યા છે.